Siri Anime Mobile Suit Gundam Dapat Tarikh Tayangan
Siri anime pertama Gundam dalam tempoh 7 tahun telah ditetapkan tayangannya pada akhir tahun ini! Menurut pengumuman dari rangkaian stesen MBS/TBS di Jepun (via Comingsoon), tayangan perdana Mobile Suit Gundam: The Witch from Mercury akan keudara pada Oktober ini. Anda boleh melihat sedutan ringkas siri anime tersebut dibawah: Mobile Suit Gundam: The Witch from Mercury  Diumumkan pada September 2021, Mobile Suit Gundam: The Witch from Mercury akan menjadi siri anime televisyen baharu pertama untuk jenama ikonik itu sejak anime Mobile Suit Gundam: Iron-Blooded Orphans. Mobile Suit Gundam: The Witch from Mercury  Buat masa ini, tidak banyak butiran lanjut mengenai anime baharu itu, tetapi Koji Fujiwara, Ketua Pegawai Gundam di Bandai Namco Entertainment, menyatakan tahun lepas bahawa syarikat itu “membuat perkembangan yang lebih besar daripada sebelumnya” dan ingin mencipta sesuatu yang generasi muda boleh menikmatinya. Nantikan maklumat lanjut mengenai anime baharu Gundam dalam masa terdekat.